বুধবার সকালে আরডিআরএস বাংলাদেশের চিলমারী অফিসের প্রশিক্ষন কক্ষে আরডিআরএস বাংলাদেশ বাস্তবায়িত বিল্ডিং বেটার ফিউচার ফর গার্লস প্রকল্পের আওতায় দিনব্যাপী ইমাম ঘটকদের প্রশিক্ষণ অনুষ্ঠিত হয়। প্রশিক্ষণে বাল্যবিয়ের কারণ, কুফল, বাল্যবিবাহ নিরোধ আইন, মোবাইল ফোনের মাধ্যমে ১৬১০০ নম্বরে বয়স যাচাইকরণ বিষয়ক প্রশিক্ষণ দেন উপজেলা মাধ্যমিক শিক্ষা অফিসার দীপক কুমার বণিক ও সহকারি উপজেলা শিক্ষা অফিসার মোঃ সাখাওয়াত হোসেন। বিবিএফজি প্রকল্পের উপজেলা কো-অর্ডিনেটর ফারজানা ফৌজিয়া বলেন, প্রশিক্ষনে নয়ারহাট, চিলমারী ও রমনা ইউনিয়নের ৩৫ জন ইমাম ও ঘটকসহ রমনা মডেল ইউপি চেয়ারম্যান আজগার আলী সরকার, চিলমারী ইউপি চেয়ারম্যান মোঃ গয়ছল হক মন্ডল উপস্থিত থেকে বক্তব্য রাখেন।